สวัสดีครับ

พบคนจรจัดหลายคนมาอาศัยอยู่หลับนอนบนศาลาทั้ง 2 จุดของสวนสาธารณะใต้สะพานพระราม 7 ฝั่งกรุงเทพฯ ทั้งในเวลากลางวันและกลางคืน (24 ชม.) ซึ่งเป็นเขตรับผิดชอบของสำนักบำรุงทาง กรมทางหลวงชนบท มานานหลายปีแล้วครับ มีทั้งหน้าใหม่หน้าเก่าวนเวียนมาตลอด สร้างความเดือดร้อนรำคาญสกปรกไปทั้งศาลาจากเศษขยะ อาหารและกลิ่นปัสสาวะ อาเจียน น้ำลายเสมหะ บางรายถึงกับจุดเตาเพื่อหุงต้มทำอาหาร ขับถ่ายซักผ้าตากผ้าบนศาลา จับปลาในบ่อน้ำ ได้เคยแจ้งไปที่ทำการของสวนแล้วหลายสิบครั้ง และได้แจ้งไปที่สำนักบำรุงทางฯ กรมทางฯ กระทรวงคมนาคม สน. ประชาชื่น รวมหลายสิบครั้ง แต่ปัญหายังไม่ได้รับการแก้ไขอย่างจริงจังสักที ถึงกับเคยมีเหตุฆ่ากันตายในสวนเพราะคนเหล่านี้มาแล้ว รบกวนด้วยครับ เดือดร้อนประชาชนที่ไปใช้สวนเพื่อการพักผ่อนและออกกำลังกาย เคยได้ยินมาช่วงเลือกตั้งผู้ว่ากรุงเทพฯ ว่าจะมีการโอนสวนนี่มาเป็นของกทม แต่เห็นเรื่องเงียบไป 

เพิ่มเติมเรื่องการใช้สารเสพติดครับ มีหลายคนดมกาว สูบยา สูบบุหรี่ ดื่มแอลกอฮอล์ แต่ไม่แน่ใจว่าใช้ยาเสพติดประเภทอื่นหรือไม่ และมีการซื้อขายหรือไม่ เกรงว่าจะไปล่อลวงเยาวชนซึ่งมาออกกำลังกาย ซ้อมกีฬา ฝึกเชียร์ที่นี่เป็นประจำ รบกวนประสานงานกับหน่วยงานที่รับผิดชอบ ขอบคุณครับ

พิกัด https://maps.app.goo.gl/P3G5dt8CwgNxwi7D6?g_st=com.google.maps.preview.copy